62022TJ0401_INF
Sentenza tal-Qorti Ġenerali (It-Tmien Awla Estiża) tat‑23 ta’ Ottubru 2024 –DZ Bank vs SRB (Kontribuzzjonijiet ex ante tal‑2022)
(Kawża T‑401/22) (
1
)
“Unjoni Ekonomika u Monetarja – Unjoni Bankarja – Mekkaniżmu Uniku ta’ Riżoluzzjoni tal-istituzzjonijiet ta’ kreditu u ta’ ċerti impriżi tal-investiment (SRM) – Fond Uniku ta’ Riżoluzzjoni (SRF) – Deċiżjoni tas-SRB dwar il-kalkolu tal-kontribuzzjonijiet ex ante għall-perijodu ta’ kontribuzzjoni 2022 – Artikolu 70(2) tar-Regolament (UE) Nru 806/2014 – Żball ta’ liġi – Limitazzjoni tal-effetti tas-sentenza ratione temporis”
1.
Politika ekonomika u monetarja – Politika ekonomika – Mekkaniżmu uniku ta’ riżoluzzjoni tal-istituzzjonijiet ta’ kreditu u ta’ ċerti impriżi ta’ investiment – Kontribuzzjonijiet ex ante għall-Fond Uniku ta’ Riżoluzzjoni (SRF) – Limitu massimu annwali tal-ammont akkumulat tal-kontribuzzjonijiet individwali għas-SRF stabbilit għal 12.5 % tal-livell fil-mira finali – Kamp ta’ applikazzjoni – Applikazzjoni matul il-perjodu inizjali
(Regolament tal-Parlament Ewropew u tal-Kunsill Nru 806/2014, l-ewwel u r-raba’ subparagrafu tal-Artikolu 70(2))
(ara l-punti 33 u 41)
2.
Politika ekonomika u monetarja – Politika ekonomika – Mekkaniżmu uniku ta’ riżoluzzjoni tal-istituzzjonijiet ta’ kreditu u ta’ ċerti impriżi ta’ investiment – Kontribuzzjonijiet ex ante għall-Fond Uniku ta’ Riżoluzzjoni (SRF) – Limitu massimu annwali tal-ammont akkumulat tal-kontribuzzjonijiet individwali għas-SRF stabbilit għal 12.5 % tal-livell fil-mira finali – Portata – Bord Uniku ta’ Riżoluzzjoni (SRB) ma għandux jaqbeż dan il-limitu massimu – Kriterji ta’ evalwazzjoni – Approċċ dinamiku għal-livell fil-mira finali
(Regolament tal-Parlament Ewropew u tal-Kunsill Nru 806/2014, Artikolu 69(1) u l-ewwel u r-raba’ subparagrafu tal-Artikolu 70(2))
(ara l-punti 44, u 48 sa 51)
Dispożittiv
1)
Id-Deċiżjoni SRB/ES/2022/18 tal-Bord Uniku ta’ Riżoluzzjoni (SRB) tal‑11 ta’ April 2022 dwar il-kalkolu tal-kontribuzzjonijiet ex ante tal‑2022 għall-Fond Uniku ta’ Riżoluzzjoni (SRF) hija annullata sa fejn din tikkonċerna lil DZ Bank AG Deutsche Zentral-Genossenschaftsbank, Frankfurt am Main, bħala suċċessur fid-dritt ta’ DVB Bank SE.
2)
L-effetti tad-Deċiżjoni SRB/ES/2022/18 għandhom jinżammu, sa fejn din tikkonċerna lil DZ Bank AG Deutsche Zentral-Genossenschaftsbank, Frankfurt am Main, bħala suċċessur fid-dritt ta’ DVB Bank SE, sakemm is-SRB ikun ħa l-miżuri neċessarji għall-eżekuzzjoni ta’ din is-sentenza, u dan fi żmien raġonevoli li ma għandux jeċċedi sitt xhur mill-jum li fih din is-sentenza ssir definittiva.
3)
Is-SRB għandu jbati, minbarra l-ispejjeż tiegħu stess, dawk sostnuti minn DZ Bank AG Deutsche Zentral-Genossenschaftsbank, Frankfurt am Main.
4)
Il-Parlament Ewropew u l-Kunsill tal-Unjoni Ewropea għandhom ibatu l-ispejjeż tagħhom stess.
(
1
)	ĠU C 380, 3.10.2022.